पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. लेबर कालोनी में भट्ठी की आग में झुलसे दो मासूमों को जनरल आईसीयू में दाखिल करने के बाद दिए मेडिकल सुपरिंटेंडेंट डॉ. भागमल के बयान पर बवाल मच गया है। शहर के विधायकों ने बयान पर कड़ी आपत्ति जताई है। वे सेहत मंत्री से एमएस की शिकायत करेंगे।
जिला कांग्रेस कमेटी ने एमएस को बर्खास्त करने की मांग रखी है। विधायकों का कहना है कि इतने अहम पद पर होते हुए मेडिकल सुपरिंटेंडेंट अगर ऐसा बयान देंगे, तो बाकी स्टाफ अस्पताल में क्या करेगा। वे सोमवार को ही इस मसले पर सेहत मंत्री मदन मोहन मित्तल से बात करेंगे।
मामले की करवाएंगे जांच : मंत्री
सेहत मंत्री मदन मोहन मित्तल ने कहा कि एमएस का ऐसा कहना गलत है। मामले की जांच करवाई जाएगी। इसके बाद ही आगे की कार्रवाई की जाएगी। अस्पताल में हर सुविधा होनी चाहिए।
अर्बन एस्टेट की लेबर कॉलोनी में शनिवार को घर में आग लगने से झुलसी पांच साल की सुहारिका अस्पताल में लगातार मां से लिपटकर रोती रही। उम्मीद थी कि बच्ची को बचा लिया जाएगा। शाम होते ही उम्मीद टूट गई। मुकम्मल बर्न वार्ड होने पर बच्ची की जान बच सकती थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn